Diari Oficial de la Generalitat Valenciana


Sumari del DOGV 9296, del 11-03-2022 (2022/1701)

RESOLUCIÓ número 133 de 24 de febrer de 2022, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es convoca concurs específic per a proveir els llocs de treball números 20, 35, 36, 41, 42, i 43, subgrup professional A1, de l'Agència, oberts a personal funcionari de totes les administracions públiques.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9296

Data del DOGV
:   11-03-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/1701


Data del document
:   24-02-2022

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Agència de Prevenció i Lluita contra el Frau i la Corrupció de la Comunitat Valenciana
    * concurs administratiu

RESOLUCIÓ número 133 de 24 de febrer de 2022, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es convoca concurs específic per a proveir els llocs de treball números 20, 35, 36, 41, 42, i 43, subgrup professional A1, de l'Agència, oberts a personal funcionari de totes les administracions públiques. [2022/1701]  
Incoat l'expedient número 2022/C07\_01/000002, relatiu a la convocatòria de concurs específic per a proveir els llocs de treball vacants números 20, 35, 36, 41, 42 i 43, de la relació vigent de llocs de treball de l'Agència, són de rellevància els antecedents següents en relació amb la provisió dels llocs de treball a través del sistema de concurs específic:  
  
  
Antecedents  
I. En virtut de la Resolució núm. 565/2021, de 29 de juliol, del director de l'Agència de Prevenció i Lluita contra el Frau i la Corrupció de la Comunitat Valenciana (d'ara en avant, Agència), prèvia la negociació sindical corresponent, s'aproven les bases generals per a proveir els llocs de treball de l'Agència, mitjançant el concurs específic i el barem de mèrits com a sistema de provisió.  
Les citades bases generals estan publicades en el Diari Oficial de la Generalitat Valenciana núm. 9147, de 10 d'agost del 2021.  
  
Amb posterioritat i prèvia la negociació sindical corresponent, han sigut objecte de modificació puntual, la qual s'ha aprovat mitjançant la Resolució núm. 733/2021, de 20 d'octubre, publicada en el Diari Oficial de la Generalitat Valenciana núm. 9207, de 3 de novembre del 2021.  
  
II. En la relació vigent de llocs de treball de l'Agència (publicada l'actualització en el DOGV núm. 8985 de 29.12.2020), consten inclosos els llocs de treball números 20, 35, 36, 41, 42 i 43. Llocs que es troben vacants, i és preceptiu convocar-los amb la finalitat de proveir-los amb caràcter definitiu mitjançant concurs específic.  
  
III. Els llocs de treball que s'han de proveir compten amb cobertura pressupostària, i hi ha crèdit adequat i suficient per a fer front a les obligacions econòmiques derivades de fer-ne la provisió.  
  
Fonaments de dret  
Primer. De conformitat amb el que s'estableix en l'article 78 del text refós de la Llei de l'estatut bàsic de l'empleat públic, aprovat pel Reial decret legislatiu 5/2015, de 30 d'octubre (d'ara en avant, TREBEP), en relació amb l'article 110 de la Llei 4/2021, de 16 d'abril, de la Generalitat, de la funció pública valenciana (d'ara en avant, LFPV), la provisió de llocs de treball s'ha de dur a terme mitjançant els procediments de concurs i de lliure designació amb convocatòria pública, d'acord amb el que figure en la relació de llocs de treball, i amb respecte als principis d'igualtat, mèrit, capacitat i publicitat.  
Segon. Segons disposa l'article 79.1 del TREBEP, el concurs, com a procediment normal de provisió de llocs de treball, consisteix a valorar per part d'òrgans col·legiats de caràcter tècnic els mèrits i les capacitats i, si escau, les aptituds de les persones que s'hi presenten. La composició dels dits òrgans ha de respondre al principi de professionalitat i especialització dels membres, s'ha d'adequar al criteri de paritat entre dona i home i el seu funcionament s'ha d'ajustar a les regles d'imparcialitat i objectivitat.  
D'altra banda, la LFPV, en l'article 113, preveu l'aplicació del sistema de concurs específic quan així estiga establit en la relació de llocs de treball, que consisteix a valorar en dos fases diferenciades: d'una banda, els mèrits establits en l'apartat 2 de l'article 111, i, de l'altra, altres coneixements, capacitats i aptituds relacionats amb les funcions específiques assignades als llocs de treball objecte de convocatòria.  
  
Tercer. S'estableix en l'article 29 de la Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana (d'ara en avant, Llei 11/2016, de 28 de novembre, de la Generalitat) així com en l'article 61 del Reglament de funcionament i règim interior, de 27 de juny de 2019, de l'Agència (DOGV 8582, 02.07.2019), que la provisió dels llocs de treball de l'Agència s'ha de dur a terme mitjançant els sistemes de provisió previstos en la LFPV.  
Quart. La relació vigent de llocs de treball aprovada mitjançant la Resolució de 19 d'agost de 2019, del director de l'Agència (DOGV 8624, 30.8.2019), modificada per les resolucions núm. 93/2020, de 8 d'abril (DOGV 8789, 15.4.2020), 610/2020, d'11 de desembre i núm. 630/2020, de 16 de desembre (DOGV 8985, 29.12.2020), estableix el sistema de provisió dels llocs de treball que la integren, i assenyala per als llocs de treball que es convoquen el concurs específic.  
  
Cinqué. Per tot això, de conformitat amb el que estableix la Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana, i en virtut de les funcions incloses en l'article 13.1.d del Reglament de funcionament i règim interior de 27 de juny de 2019, de l'Agència (DOGV 8582, 2.7.2019), resolc:  
  
Primer  
Convocar el concurs específic per a la provisió definitiva, per a funcionaris i funcionàries d'altres administracions públiques, dels llocs de treball números 20, 35, 36, 41, 42 i 43, inclosos en la relació de llocs de treball de l'Agència, subgrup professional A1 i amb el dit sistema de provisió.  
Els llocs de treball convocats estan relacionats i descrits en la base primera de les que regeixen la present convocatòria, que són objecte, així mateix, d'aprovació.  
  
Segon  
Aprovar les bases específiques que regeixen la convocatòria i els annexos adjunts a la present resolució.  
  
Tercer  
Designar, a l'efecte de conformar l'òrgan tècnic de provisió, amb criteris de paritat, el personal funcionari que hi ha a continuació:  
  
Titulars:  
Presidència:  
Anselm Bodoque Arribas, funcionari de carrera de l'Agència, subgrup A1  
Vocalies:  
Araceli Chana Valero, funcionària de carrera de l'Agència, subgrup A1  
Itziar Cristina Martínez Mares, funcionària de carrera de l'Agència, subgrup A1  
Juan Manuel López Borrás, funcionari de carrera, subgrup A1  
Secretaria:  
Irene Bravo Rey, funcionària de carrera de l'Agència, subgrup A1  
  
Suplents:  
Presidència:  
Vanesa Aguilar Raimundo, funcionària de carrera de l'Agència, subgrup A1  
Vocalies:   
Miguel Andrés Furió Ferri, funcionari de carrera, subgrup A1  
María José Moragues Faus, funcionària de carrera, subgrup A1  
Alejandro Doménech Navarro, funcionari de carrera, subgrup A1   
Secretaria:  
María Teresa López Ferrer, funcionària de carrera, subgrup A1  
Tots els membres de l'òrgan tècnic de provisió, titulars i suplents, tenen veu i vot.  
Les vocalies suplents substituiran els titulars segons l'ordre que són relacionades.  
  
Quart  
Ordenar la publicació de la convocatòria en el Diari Oficial de la Generalitat Valenciana i, de manera prèvia o simultània, en el Boletín Oficial del Estado i en el Butlletí Oficial de les Corts Valencianes, així com en el tauler d'anuncis i en el portal de transparència de l'Agència. La resolució definitiva del concurs es publicarà en els mateixos mitjans.  
  
La resta de publicacions es faran com indiquen les bases que regeixen la present convocatòria.  
  
València, 24 de febrer de 2022.- El director de l'Agència de Prevenció i Lluita contra el Frau i la Corrupció de la Comunitat Valenciana: Joan A. Llinares Gómez.  
  
Bases per les quals es regeix el concurs específic, obert a funcionaris i funcionàries de totes les administracions públiques, per a la provisió dels llocs de treball de naturalesa funcionarial números 20, 35, 36, 41, 42 i 43, subgrup professional a1, de la relació de llocs de treball de l'Agència de Prevenció i Lluita contra el Frau i la Corrupció de la Comunitat Valenciana  
  
Primera. Objecte de la convocatòria  
És objecte de la present convocatòria la provisió definitiva, mitjançant concurs específic, dels llocs de treball de naturalesa funcionarial següents:  
  
Lloc de treball número 20  
€ Denominació: tècnic o tècnica de formació  
- Localitat: València  
- Règim jurídic: funcionarial  
- Subgrup professional: A1  
- Nivell complement destinació: 24  
€ Nivell complement específic: 48  
€ Forma de provisió: concurs específic obert a altres administracions públiques  
- Requisits:  
· Dos anys d'experiència prèvia en qualsevol de les matèries següents: govern obert, gestió de projectes, gestió i impartició d'activitats formatives dirigides a personal de funció pública o estudiants d'universitat o de secundària  
· Certificat de nivell C1 de valencià  
- Mèrits:  
Coneixements en:  
· Dret administratiu  
· Transparència del sector públic  
· Gestionar i impartir activitats formatives dirigides a personal de funció pública i/o estudiants  
· Tecnologies de la informació i la comunicació  
- Coneixements d'anglés  
- Funcions:  
1. Desenvolupar les tasques de docència que se li encomanen.  
2. Donar suport i assistència tècnica en les tasques de detecció, planificació, coordinació, disseny i execució de les accions i recursos formatius.  
3. Dur a terme la gestió administrativa de les accions formatives.  
4. Donar suport i assistència tècnica en projectes de la Direcció de Prevenció, Formació i Documentació, d'acord amb les instruccions dels càrrecs superiors.  
5. Estudiar i comparar models de prevenció existents i analitzar-ne la viabilitat en el context propi.  
6. Recopilar i ordenar millors pràctiques en l'àmbit de la prevenció i la lluita contra la corrupció.  
7. Col·laborar en les actuacions de prevenció que se li encomanen.  
8. Qualsevol altra que la Direcció de Prevenció, Formació i Documentació, així com el cap del Servei de Formació, li assignen.  
  
  
Lloc de treball número 35  
€ Denominació: tècnic o tècnica de prevenció  
- Localitat: València  
- Règim jurídic: funcionarial  
- Subgrup professional: A1  
- Nivell complement destinació: 24  
€ Nivell complement específic: 48  
€ Forma de provisió: concurs específic obert a altres administracions públiques  
- Requisits: dos anys d'experiència prèvia en auditoria i control del sector públic  
- Mèrits:  
Coneixements i experiència en:  
· Anàlisi de riscos  
· Dret administratiu (general i especial)  
· Bon govern i transparència del sector públic  
· Sector públic instrumental  
· Funció pública  
· Contractació del sector públic  
· Urbanisme i patrimoni  
· Subvencions  
· Dret mercantil  
- Coneixements d'anglés  
- Coneixements de valencià  
- Funcions:  
1. Elaborar estudis i anàlisis de risc, d'acord amb les indicacions dels supervisors.  
2. Elaborar estudis sobre sectors específics de risc en l'àmbit de la Comunitat Valenciana.  
3. Elaborar estudis base i col·laborar en el disseny d'una estratègia d'integritat pública.  
4. Elaborar el contingut mínim dels plans de prevenció, d'acord amb les indicacions dels supervisors.  
5. Elaborar i seguir les al·legacions i/o suggeriments en matèria d'integritat, ètica pública, prevenció i lluita contra la corrupció, sobre disposicions normatives vigents o en tràmit d'aprovació.  
6. Formular recomanacions generals sobre integritat i ètica pública a les administracions, entitats públiques i entitats perceptores de diners públics incloses en l'àmbit subjectiu de l'Agència.  
7. Recopilar i ordenar millors pràctiques en l'àmbit de la prevenció i la lluita contra la corrupció.  
8. Col·laborar en l'elaboració de la memòria anual de l'Agència, en la part relativa al Servei de Prevenció.  
9. Col·laborar en les activitats de formació i de difusió que se li encomanen.  
10. Donar suport i donar assistència tècnica en els projectes de la Direcció de Prevenció, Formació i Documentació, d'acord amb les instruccions dels supervisors.  
11. Qualsevol altra que la Direcció de Prevenció, Formació i Documentació, així com el cap del Servei de Prevenció, li assignen.  
  
  
Lloc de treball número 36  
€ Denominació: tècnic o tècnica de formació  
- Localitat: València  
- Règim jurídic: funcionarial  
- Subgrup professional: A1  
- Nivell complement destinació: 24  
€ Nivell complement específic: 48  
€ Forma de provisió: concurs específic obert a altres administracions públiques  
- Requisits: dos anys d'experiència prèvia en qualsevol de les matèries següents: govern obert, gestió de projectes, gestió i impartició d'activitats formatives dirigides a personal de funció pública o estudiants d'universitat o de secundària  
- Mèrits:  
Coneixements en:  
· Dret administratiu  
· Transparència del sector públic  
· Gestió i impartició d'activitats formatives dirigides a personal de funció pública i/o estudiants  
· Tecnologies de la informació i la comunicació  
- Coneixements d'anglés  
- Coneixements de valencià  
- Funcions:  
1. Desenvolupar les tasques de docència que se li encomanen.  
2. Donar suport i assistència tècnica en les tasques de detecció, planificació, coordinació, disseny i execució de les accions i recursos formatius.  
3. Dur a terme la gestió administrativa de les accions formatives.  
4. Donar suport i assistència tècnica en projectes de la Direcció de Prevenció, Formació i Documentació, d'acord amb les instruccions dels superiors.  
5. Estudiar i comparar models de prevenció existents i analitzar-ne la viabilitat en el context propi.  
6. Recopilar i ordenar millors pràctiques en l'àmbit de la prevenció i la lluita contra la corrupció.  
7. Col·laborar en les actuacions de prevenció que se li encomanen.  
8. Qualsevol altra que la Direcció de Prevenció, Formació i Documentació, així com el cap del Servei de Formació, li assignen  
  
  
Lloc de treball número 41  
€ Denominació: tècnic o tècnica de prevenció  
- Localitat: València  
- Règim jurídic: funcionarial  
- Subgrup professional: A1  
- Nivell complement destinació: 24  
€ Nivell complement específic: 48  
€ Forma de provisió: concurs específic obert a altres administracions públiques  
- Requisits:  
· Dos anys d'experiència prèvia en auditoria i control del sector públic  
· Certificat de nivell C1 de valencià  
- Mèrits:  
Coneixements i experiència en:  
· Anàlisi de riscos  
· Dret administratiu (general i especial)  
· Bon govern i transparència del sector públic  
· Sector públic instrumental  
· Funció pública  
· Contractació del sector públic  
· Urbanisme i patrimoni  
· Subvencions  
· Dret mercantil  
- Coneixements d'anglés  
- Funcions:  
1. Elaborar estudis i anàlisis de risc, d'acord amb les indicacions dels supervisors.  
2. Elaborar estudis sobre sectors específics de risc en l'àmbit de la Comunitat Valenciana.  
3. Elaborar estudis base i col·laborar en el disseny d'una estratègia d'integritat pública.  
4. Elaborar el contingut mínim dels plans de prevenció, d'acord amb les indicacions dels supervisors.  
5. Elaborar i seguir les al·legacions i/o suggeriments en matèria d'integritat, ètica pública, prevenció i lluita contra la corrupció, sobre disposicions normatives vigents o en tràmit d'aprovació.  
6. Formular recomanacions generals sobre integritat i ètica pública a les administracions, entitats públiques i entitats perceptores de diners públics incloses en l'àmbit subjectiu de l'Agència.  
7. Recopilar i ordenar millors pràctiques en l'àmbit de la prevenció i la lluita contra la corrupció.  
8. Col·laborar en l'elaboració de la memòria anual de l'Agència, en la part relativa al Servei de Prevenció.  
9. Col·laborar en les activitats de formació i de difusió que se li encomanen.  
10. Donar suport i donar assistència tècnica en els projectes de la Direcció de Prevenció, Formació i Documentació, d'acord amb les instruccions dels supervisors.  
11. Qualsevol altra que la Direcció de Prevenció, Formació i Documentació, així com el cap del Servei de Prevenció, li assignen.  
  
  
Lloc de treball número 42  
€ Denominació: tècnic o tècnica de prevenció jurídica  
- Localitat: València  
- Règim jurídic: funcionarial  
- Subgrup professional: A1  
- Nivell complement destinació: 24  
€ Nivell complement específic: 48  
€ Forma de provisió: concurs específic obert a altres administracions públiques  
- Requisits:  
· Estar en possessió del títol de llicenciatura en Dret o grau en Gestió i Administració Pública, o bé de títol universitari oficial de grau equivalent.  
· Dos anys d'experiència prèvia en assessorament en el sector públic, i en qualsevol de les matèries següents: personal, contractació del sector públic, subvencions.  
- Mèrits:  
Coneixements i experiència en:  
· Dret administratiu (general i especial)  
· Règim jurídic del sector públic  
· Bon govern i transparència del sector públic  
· Personal (funció pública)  
· Sector públic instrumental  
· Contractació del sector públic  
· Subvencions  
· Dret mercantil (societari)  
· Dret penal  
- Coneixements d'anglés  
- Coneixements de valencià  
- Funcions:  
1. Elaborar recomanacions específiques vinculades a casos investigats en l'Agència i/o que deriven de l'Àrea d'Anàlisi i Investigació, des d'una perspectiva preventiva d'anàlisi jurídica de les actuacions.  
  
2. Estudiar i respondre en termini, amb la supervisió de la direcció del servei, les consultes que es formulen en l'àmbit de la prevenció i la integritat pública.  
3. Assessorar i acompanyar les entitats públiques i privades incloses en l'àmbit subjectiu d'actuació de l'Agència en la implantació dels marcs d'integritat pública.  
4. Elaborar estudis i anàlisis de risc, d'acord amb les indicacions dels supervisors.  
5. Col·laborar en l'elaboració d'estudis base i en el disseny d'una estratègia d'integritat pública, així com en l'elaboració del contingut mínim dels plans de prevenció, d'acord amb les indicacions dels supervisors.  
6. Col·laborar amb persones, entitats interessades, universitats i organismes de control en investigacions de prevenció, i a fer-ne la difusió, i proposar criteris clars i estables de control de l'acció pública.  
  
7. Col·laborar en l'elaboració i el seguiment d'al·legacions i/o suggeriments en matèria d'integritat, ètica pública, prevenció i lluita contra la corrupció, sobre disposicions normatives vigents o en tràmit d'aprovació.  
8. Col·laborar en la formulació de recomanacions generals sobre integritat i ètica pública a les administracions, entitats públiques i entitats perceptores de diners públics incloses en l'àmbit subjectiu de l'Agència.  
9. Col·laborar en l'elaboració de la memòria anual de l'Agència, en la part relativa al Servei de Prevenció.  
10. Col·laborar en les activitats de formació i de difusió que se li encomanen.  
11. Qualsevol altra que la Direcció de Prevenció, Formació i Documentació, així com el cap del Servei de Prevenció, li assignen en el marc de l'execució del Pla estratègic del servei.  
  
Lloc de treball número 43  
€ Denominació: tècnic o tècnica de prevenció jurídica  
- Localitat: València  
- Règim jurídic: funcionarial  
- Subgrup professional: A1  
- Nivell complement destinació: 24  
€ Nivell complement específic: 48  
€ Forma de provisió: concurs específic obert a altres administracions públiques  
- Requisits:  
· Estar en possessió del títol de llicenciatura en Dret o grau en Gestió i Administració Pública, o bé de títol universitari oficial de grau equivalent.  
· Dos anys d'experiència prèvia en assessorament en el sector públic, i en qualsevol de les matèries següents: personal, contractació del sector públic, subvencions.  
- Mèrits:  
Coneixements i experiència en:  
· Dret administratiu (general i especial)  
· Règim jurídic del sector públic  
· Bon govern i transparència del sector públic  
· Personal (funció pública)  
· Sector públic instrumental  
· Contractació del sector públic  
· Subvencions  
· Dret mercantil (societari)  
· Dret penal  
- Coneixements d'anglés  
- Coneixements de valencià  
- Funcions:  
1. Elaborar recomanacions específiques vinculades a casos investigats en l'Agència i/o que deriven de l'Àrea d'Anàlisi i Investigació, des d'una perspectiva preventiva d'anàlisi jurídica de les actuacions.  
2. Estudiar i respondre en termini, amb la supervisió de la direcció del servei, les consultes que es formulen en l'àmbit de la prevenció i la integritat pública.  
3. Assessorar i acompanyar les entitats públiques i privades incloses en l'àmbit subjectiu d'actuació de l'Agència en la implantació dels marcs d'integritat pública.  
4. Elaborar estudis i anàlisis de risc, d'acord amb les indicacions dels supervisors.  
5. Col·laborar en l'elaboració d'estudis base i en el disseny d'una estratègia d'integritat pública, així com en l'elaboració del contingut mínim dels plans de prevenció, d'acord amb les indicacions dels supervisors.  
6. Col·laborar amb persones, entitats interessades, universitats i organismes de control en investigacions de prevenció, i fer-ne la difusió, i proposar criteris clars i estables de control de l'acció pública.  
  
7. Col·laborar en l'elaboració i seguiment d'al·legacions i/o suggeriments en matèria d'integritat, ètica pública, prevenció i lluita contra la corrupció, sobre disposicions normatives vigents o en tràmit d'aprovació.  
8. Col·laborar en la formulació de recomanacions generals sobre integritat i ètica pública a les administracions, entitats públiques i entitats perceptores de diners públics incloses en l'àmbit subjectiu de l'Agència.  
9. Col·laborar en l'elaboració de la memòria anual de l'Agència, en la part relativa al Servei de Prevenció.  
10. Col·laborar en les activitats de formació i de difusió que se li encomanen.  
11. Qualsevol altra que la Direcció de Prevenció, Formació i Documentació, així com el cap del Servei de Prevenció, li assignen en el marc de l'execució del Pla estratègic del servei.  
  
Els llocs de treball relacionats estan adscrits a les unitats administratives o àrea següents:  
  
Unitat administrativa o Àrea Llocs de treball adscrits  
Direcció de Prevenció, Formació i Documentació Núm. 20 tècnic o tècnica de formació  
Núm. 35 tècnic o tècnica de prevenció  
Núm. 36 tècnic o tècnica de formació  
Núm. 41 tècnic o tècnica de prevenció  
Núm. 42 tècnic o tècnica de prevenció jurídica  
Núm. 43 tècnic o tècnica de prevenció jurídica  
  
  
Segona. Normativa reguladora del procediment de provisió  
El procediment de provisió el regulen les presents bases específiques i hi són aplicables les normes següents:  
- Text refós de la Llei de l'estatut bàsic de l'empleat públic, aprovat per Reial decret legislatiu 5/2015, de 30 d'octubre (TREBEP)  
- Llei 4/2021, de 16 d'abril, de la Generalitat, de la funció pública valenciana (LFPV)  
- Llei 39/2015, d'1 d'octubre, del procediment administratiu comú de les administracions públiques (LPACAP)  
- Llei 40/2015, d'1 d'octubre, del règim jurídic del sector públic (LRJSP)  
- Llei 70/1978, de 26 de desembre, de reconeixement de serveis previs en l'Administració pública  
- Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana  
- Reglament de funcionament i règim interior, de 27 de juny de 2019, de l'Agència (DOGV 8582, 2.7.2019).  
- Bases generals per a la provisió dels llocs de treball de l'Agència, amb el concurs específic com a sistema de provisió, aprovades en la Resolució núm. 565/2021, de 29 de juliol, i modificades puntualment en la Resolució núm. 733/2021, de 20 d'octubre, de la Direcció de l'Agència (DOGV 9147 i 9207, de 10.8.2021 i 03.11.2021, respectivament).  
  
  
Tercera. Participants  
1. Pot participar en el concurs específic el personal funcionari de carrera de les diferents administracions públiques, institucions i entitats públiques, qualsevol que siga la seua situació administrativa, excepte el personal suspés en ferm mentre dure la suspensió.  
2. Les persones que participen en la present convocatòria han de pertànyer al subgrup professional dels llocs de treball als quals participe, i disposar dels requisits que per als diferents llocs de treball objecte de convocatòria s'exigeixen en la base primera.  
Els requisits de participació s'han de tindre en la data de finalització del termini per a presentar sol·licituds i tindre'ls durant tot el procediment de provisió fins al moment de la presa de possessió.  
  
  
Quarta. Termini i forma de presentació de sol·licituds  
1. El termini per a presentar sol·licituds és de quinze dies hàbils, comptadors a partir de l'endemà de publicar la convocatòria del concurs específic en el Diari Oficial de la Generalitat Valenciana.  
  
2. La sol·licitud de participació s'ha d'ajustar al model normalitzat que figura com a annex I, i s'ha de presentar, preferentment, a través de la Seu Electrònica de l'Agència, https://sede.antifraucv.es/, dirigida a la Unitat de Gestió Administrativa, en el termini assenyalat.  
Així mateix, es pot presentar la sol·licitud a través de la resta de mitjans que estableix l'article 16.4 de la LPACAP. Cas en què les sol·licituds s'han de presentar en sobre obert perquè les date i segelle el personal de les oficines a través de les quals es presenten.  
  
3. Si durant el termini de presentació de sol·licituds es presenta més d'una instància, només s'atendrà la presentada en últim lloc, i quedaran anul·lades les anteriors amb la documentació adjunta.  
4. La participació en el concurs requereix presentar els documents següents:  
- Còpia del document nacional d'identitat o document equivalent.  
  
- Annex I: sol·licitud de participació en el concurs específic  
- Annex II: declaració responsable de compliment de requisits i de mèrits de formació i de perfeccionament  
- Annex III o document equivalent: certificat de serveis o informe acreditatiu de l'experiència com a requisit  
- Annex IV o document o documents equivalents: certificat d'altres mèrits  
- Memòria  
Els annexos III i IV o documents equivalents es poden aportar fora del termini de presentació d'instàncies, tot i que sempre dins dels deu dies següents a la data de finalització, en el cas que, havent-los sol·licitat dins del termini referit, i així s'acredite adjuntant el justificant de la sol·licitud, no es disposen per causa que no li resulte imputable.  
  
Els models dels annexos I, II, III i IV per a omplir-los es troben disponibles en la pàgina web https://www.antifraucv.es/informacion-institucional-y-de-organizacion/.  
Els annexos del present concurs s'han d'omplir segons les instruccions que contenen.  
5. Junt amb la relació numerada de requisits de formació, quan així es configure per al corresponent lloc de treball, i dels mèrits de formació que s'assenyalen en l'annex II, subscrits per la persona participant, s'ha d'aportar còpia de la documentació justificativa dels que s'al·leguen.  
  
D'acord amb l'article 28.7 de la Llei 39/2015, d'1 d'octubre, del procediment administratiu comú de les administracions públiques, els candidats es responsabilitzen dels documents que presenten. No obstant això, quan la rellevància del document ho exigeix o hi haja dubtes derivats de la qualitat de la còpia, es pot sol·licitar que s'exhibisca la informació original d'acord amb l'article 27 de la dita llei.  
  
Quan la formació estiga configurada com a requisit, s'ha de concretar en l'annex II la relació de cursos que s'al·leguen com a requisits de formació, sense perjuí que també s'al·leguen com a mèrits de formació.  
  
No es té en compte la presentació de documentació acreditativa de requisits o mèrits que no al·legue el personal concursant en l'annex II.  
  
6. Qui concurse a dos o més llocs:  
- Ha d'indicar en la sol·licitud (annex I) l'ordre de prelació dels llocs, que ha de ser únic i comprensiu dels llocs de treball que se sol·liciten.  
- Ha de presentar i omplir per a cada un dels llocs de treball als quals es presente l'annex II. Cas en el qual és objecte d'una única presentació la documentació dels requisits i mèrits que es relacionen en els annexos II, sobre la base dels llocs de treball als quals es participe.  
  
  
Cinquena. Publicitat  
La publicitat dels actes i acords que es dicten en el desenvolupament de la present convocatòria es farà en el tauler d'anuncis de la Seu Electrònica de l'Agència.  
A través del dit mitjà es faran públiques les valoracions provisionals i definitives de les persones candidates, així com, si escau, les causes d'exclusió, amb indicació dels terminis per a presentar reclamacions i/o al·legacions.  
  
Sisena. L'òrgan tècnic de provisió  
1. L'òrgan tècnic de provisió (d'ara en avant, OTP) es conforma ajustat als principis de professionalitat i especialització dels membres, s'ha d'adequar al criteri de paritat entre home i dona i el seu funcionament s'ha d'ajustar als principis d'imparcialitat i objectivitat.  
  
Es garanteix la participació de les organitzacions sindicals de conformitat amb el que disposa l'article 111.4 de la LFPV. A tal fi, les organitzacions sindicals que formen part de la mesa de negociació de l'Agència rebran informació sobre el desenvolupament del present procediment de provisió, i poden participar, com a observadors, un representant de cada una en les diferents fases i actes que integren el procediment.  
No s'ha de vulnerar el principi d'igualtat de dones i homes en la valoració del concurs, ni s'ha d'incórrer en discriminació directa ni indirecta.  
L'OTP l'integren cinc persones, funcionàries de carrera, quatre de l'Agència i una d'una altra administració pública, de les quals, una ha d'exercir la presidència i una altra, la secretaria.  
  
Tots els membres de l'OTP, titulars i suplents tenen veu i vot.  
Qui actuen de suplents substituiran amb veu i amb vot els titulars en cas d'absència justificada.  
La classificació professional de qui forma part de l'OTP ha de ser igual o superior a la del subgrup professional del lloc de treball objecte de la convocatòria i, almenys, més de la mitat dels membres han de tindre una titulació corresponent a la mateixa àrea de coneixements que l'exigida en la convocatòria.  
L'OTP pot sol·licitar de l'òrgan convocant que designe persones expertes que en qualitat d'assessors actuen amb veu, però sense vot. Tant la sol·licitud com la designació de les dites persones ha de constar per escrit en l'expedient.  
En tot cas, l'Agència ha de facilitar les tasques de l'OTP, proporcionant-li tot el suport administratiu que necessite per a resoldre el concurs.  
L'OTP no es pot constituir ni actuar sense l'assistència d'almenys la mitat dels components, i han d'estar presents necessàriament les persones que ostenten la presidència i la secretaria, o les que els substituïsquen. L'OTP ha de resoldre, per majoria dels vots de les persones integrants presents, tots els dubtes que sorgisquen derivats d'aplicar les normes que contenen les presents bases, i ha de determinar l'actuació procedent en els casos no previstos.  
En cada reunió de l'OTP poden participar els qui hagen sigut designats com a titulars, i en la seua absència, els suplents, però no es poden substituir entre si en una mateixa reunió. Si una vegada constituït l'OTP i iniciada la reunió s'absenta la persona que ostenta la presidència, ha de designar, de les que exercisquen el càrrec de vocal i es troben presents en la sessió, la persona que l'ha de substituir durant la seua absència.  
  
Les persones que formen part de l'OTP, a l'efecte de gratificacions i indemnitzacions, es regeixen pel que disposa el Decret 24/1997, d'11 de febrer, del Consell de la Generalitat Valenciana, i les modificacions posteriors.  
2. Correspon a l'OTP, finalitzat el termini per a presentar sol·licituds de participació:  
2.1. Comprovar que els participants compleixen els requisits exigits en la convocatòria respecte de cada un dels llocs de treball a què fa referència la sol·licitud de participació.  
Al dit efecte, són corregibles els errors de fet o formals assenyalats en l'article 68 de la Llei 39/2015, d'1 d'octubre, del procediment administratiu comú de les administracions públiques, com són les dades personals de la persona candidata, lloc assenyalat a l'efecte de notificacions, data, firma o òrgan al qual es dirigeix.  
No és corregible i, per tant, és causa d'exclusió, per afectar el contingut essencial de la sol·licitud:  
- Presentar la sol·licitud de forma extemporània.  
- No presentar qualsevol annex exigit en la present convocatòria a la finalització del termini per a presentar la sol·licitud o, per al cas dels annexos III i IV o documents equivalents, en el termini ampliat en l'apartat 4, de la base quarta, sempre que s'haja advertit i s'haja adjuntat el justificant de la sol·licitud corresponent.  
- No presentar la memòria en el termini habilitat per a presentar la sol·licitud.  
2.2. La valoració dels mèrits de les dos fases.  
2.3. Actuacions en la primera fase  
Feta la comprovació del compliment dels requisits de participació i la valoració dels mèrits de la primera fase, l'OTP ha de formular, per a cada un dels llocs de treball convocats:  
a) Una primera relació comprensiva de la totalitat del personal concursant admés, ordenada de major a menor puntuació total, amb indicació de l'obtinguda en els apartats a què fa referència la primera fase, concretant, si escau, els requisits de participació i/o mèrits al·legats que s'hagen d'acreditar documentalment.  
b) Una segona relació de les persones que s'han d'excloure del procediment, amb indicació de la causa que en motiva l'exclusió.  
Les dites relacions s'exposaran al públic en el tauler d'anuncis de la Seu Electrònica de l'Agència.  
Les persones concursants disposaran d'un termini de deu dies hàbils, comptadors des de l'endemà de publicar-se les relacions dites, per a formular les al·legacions i/o reclamacions que consideren oportunes i, si escau, justificar el que estimen pertinent a l'OTP.  
  
Finalitzat el termini de deu dies hàbils, les al·legacions i/o reclamacions presentades les resoldrà l'OTP, i es publicaran en el tauler d'anuncis de la Seu Electrònica de l'Agència les relacions definitives enumerades en els apartats a i b precedents.  
2.4. Actuacions en la segona fase  
Feta la valoració de la segona fase, l'OTP formularà la proposta d'adjudicació provisional a l'òrgan convocant, que ha d'incloure:  
a) Respecte de cada un dels llocs convocats, una primera relació comprensiva de la totalitat de personal concursant que haja superat la fase anterior, ordenada de major a menor puntuació total, amb indicació de la puntuació obtinguda per cada participant en els subapartats de la segona fase.  
Així mateix, s'hi han d'identificar les persones participants a les quals provisionalment s'adjudicarà un lloc de treball dels convocats, atés l'ordre de prelació formulat i la puntuació obtinguda per a cada un dels llocs.  
b) Respecte de cada un dels llocs de treball convocats, una segona relació de les persones que s'hagen d'excloure del procediment, amb indicació de la causa que en motiva l'exclusió.  
Aquestes relacions s'exposaran al públic en el tauler d'anuncis de la Seu Electrònica de l'Agència.  
Les persones concursants disposaran d'un termini de deu dies hàbils, comptadors des de l'endemà de publicar-se les dites relacions, per a formular les al·legacions i/o reclamacions que consideren oportunes i, si escau, justificar el que estimen pertinent a l'OTP.  
  
Finalitzat el termini de deu dies hàbils, les al·legacions i/o reclamacions presentades les resoldrà l'OTP, i es publicaran en el tauler d'anuncis de la Seu Electrònica de l'Agència les relacions definitives enumerades en els apartats a i b precedents, amb la identificació dels participants a qui s'adjudicarien els llocs de treball d'acord amb la valoració definitiva.  
2.5. A continuació, correspon a l'OTP elevar la proposta definitiva de resolució del concurs a l'òrgan convocant a fi que, si escau, l'aprove i dicte la resolució definitiva.  
Amb caràcter previ a formular la proposta definitiva de resolució del concurs, l'OTP requerirà als aspirants proposats que aporten, si escau, en un termini màxim de deu dies hàbils, la documentació original acreditativa dels requisits i mèrits al·legats.  
  
3. Les puntuacions atorgades i la valoració final s'han de reflectir en les actes que s'alçaran al dit efecte.  
4. L'OTP pot, en qualsevol moment, recaptar de les persones interessades els aclariments o, si escau, la documentació addicional que estime necessària per a comprovar els requisits i mèrits al·legats.  
  
5. L'OTP té la consideració d'òrgan col·legiat en les actuacions que du a terme, i li són aplicables els articles corresponents al funcionament dels òrgans col·legiats en la LRJSP. L'abstenció i la recusació dels membres de l'OTP les regula el que disposa la LRJSP en els articles 23 i 24.  
Els membres de l'OTP, una vegada tancat el termini per a presentar instàncies, i tenint en compte la relació de participants en el procediment, si adverteixen un possible conflicte d'interés, ho han de fer saber mitjançant declaració responsable, i s'han d'activar, si escau, els mecanismes d'abstenció previstos en l'esmentat article 23 de la LRJSP.  
  
  
Setena. Mèrits computables  
1. Es valoren com a mèrits els obtinguts o en condicions d'obtindre's en la data en què finalitze el termini de presentació d'instàncies per a participar en el present concurs específic, i s'han d'al·legar, en tot cas, en els annexos corresponents.  
S'entenen per mèrits en condicions d'obtindre's, els mèrits dels quals no es disposa del certificat corresponent en trobar-se pendent d'expedició, sempre que la data de reconeixement a la qual es tinga dret siga anterior a la finalització del termini per a presentar la sol·licitud de participació.  
2. Com a regla general, un mèrit no es pot puntuar en més d'un apartat o subapartat. S'exceptuen determinats períodes computats en l'apartat «Antiguitat», que s'hagen d'incloure també en els apartats de «Pertinença al subgrup de classificació professional» i/o «Experiència».  
  
3. Només escau valorar els mèrits al·legats de les persones participants quan acrediten el compliment de les condicions configurades com a requisits en la relació de llocs de treball aprovada i publicada en el DOGV.  
  
Huitena. Valoració dels mèrits  
1. La puntuació màxima que es pot obtindre en la valoració dels mèrits és de 40 punts, com a suma als punts atribuïts a les dos fases següents:  
- Primera fase: s'hi valoren els mèrits enunciats en els apartats A, B i C de la base novena, d'acord amb els criteris que s'hi estableixen.  
  
La puntuació màxima per a la primera fase és de 22 punts.  
La puntuació mínima exigida en la primera fase és de 8 punts sobre els 22 punts totals que s'assenyalen en els apartats A, B i C de la base novena.  
No obtindre la dita puntuació mínima impossibilita passar a la fase segona del procediment.  
- Segona fase: consisteix a presentar una memòria i exposar-la.  
  
A l'efecte de comprovar els coneixements sobre les característiques i funcions dels llocs convocats, i les capacitats i aptituds de les candidatures hi ha una entrevista.  
La puntuació màxima per a la segona fase és de 18 punts, segons la distribució que s'estableix en la base novena.  
S'exigeix, en tot cas, que s'obtinguen, almenys, un total de 9 punts sobre els 18 assignats, superant o igualant les puntuacions mínimes parcials indicades en la base novena.  
Només es pot proposar per al nomenament qui obtinga les puntuacions mínimes.  
  
Novena. Mèrits i criteris de valoració  
Es valoren els mèrits que tot seguit es relacionen, d'acord amb els criteris i puntuacions que es fixen en cada un dels apartats següents:  
  
  
Primera fase Puntuació màxima total  
22 punts  
A) Antiguitat, nivell competencial reconegut i pertinença al subgrup de classificació professional 6,5 punts  
B) Formació 8,5 punts  
C) Experiència 7 punts  
  
  
Segona fase Puntuació màxima total  
18 punts  
 Puntuació total màxima Puntuació mínima que s'hi ha d'obtindre  
Memòria i entrevista Memòria 11 6  
 Entrevista 7 3  
  
Total màxim puntuació primera i segona fase 40 punts  
  
  
Primera fase  
A) Antiguitat, nivell competencial reconegut i pertinença al subgrup de classificació professional.  
La puntuació màxima possible que es pot obtindre en el present apartat és de 6,5 punts, d'acord amb els criteris i les puntuacions establits en els subapartats següents:  
  
A) Antiguitat, nivell competencial reconegut i pertinença al subgrup de classificació professional Puntuació màxima  
1. Antiguitat 2 punts  
2. Nivell competencial reconegut 2 punts  
3. Pertinença al subgrup de classificació professional 2,5 punts  
Total màxim puntuació apartat A) 6,5 punts  
  
  
No es computen els serveis prestats simultàniament amb uns altres igualment al·legats, sense perjuí del que s'estableix al dit efecte en la base setena.  
  
1. Antiguitat  
Es valora el temps de servei en actiu com a personal funcionari de carrera en qualsevol administració pública. Al dit efecte, també es computen els serveis reconeguts a l'empara del que disposa la Llei 70/1978, de 26 de desembre, de reconeixement dels serveis previs en l'Administració pública.  
L'antiguitat es valora a raó de 0,01 punts per cada mes complet de serveis en actiu, fins a un màxim de 2 punts.  
2. Nivell competencial reconegut  
Es valora el nivell competencial reconegut, sempre que es trobe dins de l'interval corresponent al subgrup professional en què està classificat el lloc de treball objecte de la convocatòria.  
El nivell competencial reconegut és equivalent al grau personal consolidat.  
La puntuació màxima en el present apartat és de 2 punts d'acord amb la distribució següent:  
  
Nivell competencial reconegut (grau personal consolidat) Punts  
Inferior al del lloc 1,5  
Igual o superior al del lloc 2  
  
  
En cas que qui hi participe concurse sense nivell de complement de destinació, s'entendrà que presta els seus serveis en un lloc del nivell mínim corresponent al subgrup professional en el qual està classificat el lloc de treball objecte de la convocatòria.  
Qui tinga reconegut un grau personal consolidat o que puga tindre'l consolidat durant el període de presentació de les sol·licituds, ha de reflectir la dita circumstància en la sol·licitud de participació. En cas de trobar-se en tramitació el reconeixement del dit grau, la persona interessada ha d'aportar, amb la sol·licitud, certificació expedida de l'òrgan competent que ho acredite.  
  
Que es considere de manera definitiva dependrà que ho acredite formalment quan se li requerisca, en el supòsit que se li adjudique el lloc.  
  
3. Pertinença al subgrup de classificació professional  
Es valora el temps de servei en actiu prestat, com a personal funcionari, de carrera o interí, en el mateix subgrup de classificació que el lloc de treball convocat.  
El temps de servei en actiu prestat es valora a raó de 0,02 punts per mes complet treballat, fins a un màxim de 2,5 punts.  
  
B) Formació  
La puntuació màxima possible que es pot obtindre en el present apartat és de 8,5 punts, d'acord amb els criteris i les puntuacions establits en els subapartats següents:  
  
B) Formació Puntuació màxima  
1. Titulacions acadèmiques oficials 1,5 punts  
2. Cursos de formació i perfeccionament 3 punts  
3. Coneixements de valencià 3 punts  
4. Coneixements d'idiomes comunitaris 1 punt  
Total màxim puntuació apartat B) 8,5 punts  
  
  
1. Titulacions acadèmiques oficials adequades respecte als llocs de treball que s'han de proveir. Fins a un màxim d'1,5 punts.  
Es valora el fet de tindre titulació acadèmica oficial de nivell superior al que s'exigeix per a l'accés al subgrup professional en el qual està classificat el lloc objecte de la convocatòria, o més d'una titulació acadèmica d'igual nivell a l'exigit; en tots dos casos, que es consideren adequades respecte al lloc de treball que s'ha de proveir; a exclusió del que siga necessari per a l'accés al subgrup professional corresponent o configurat com a requisit per a l'accés al lloc.  
Pel fet de trobar-se en alguna de les circumstàncies esmentades s'assignaran els punts que s'establisquen, tenint la puntuació el caràcter d'única, i es valora la més alta que s'acredite amb independència del nombre de titulacions valorables de què es disposa.  
Pel present subapartat es pot obtindre la puntuació següent:  
  
Titulacions acadèmiques oficials Màxim   
1,5 punts  
- Doctorat, màster universitari oficial, llicenciatura o equivalent 1,5 punts  
- Grau universitari, diplomatura, enginyeria tècnica, arquitectura tècnica o equivalent 1 punt  
  
  
Són objecte de valoració:  
- Les expressament relacionades com a requisits del lloc de treball, a exclusió de l'al·legada com a requisit.  
- Titulacions acadèmiques oficials amb un pla d'estudis que continga o estiga relacionat amb els àmbits materials dels cursos de formació i perfeccionament definits com a mèrits per a cada lloc de treball convocat, que són objecte d'enumeració en l'apartat 2 següent. Tot això, sense perjuí que per a fer-ne la valoració la persona aspirant n'haja de presentar prova de l'adequació al lloc de treball convocat; correspon a l'OTP la decisió sobre la seua valoració o no.  
  
2. Cursos de formació i perfeccionament adequats respecte dels llocs de treball convocats.  
Respecte dels llocs de treball que s'indiquen, es consideren adequades les accions formatives, rebudes o impartides, sobre les matèries següents:  
  
Lloc de treball números 20 i 36 tècnic o tècnica de formació  
- Formació de formadors  
- Innovació en accions formatives  
- Elaboració de materials docents  
- Lluita contra el frau i la corrupció  
- Integritat pública  
- Ètica cívica  
- Compliance  
- Transparència del sector públic  
- Govern obert  
- Règim jurídic del sector públic  
- Polítiques públiques  
- Gestió de projectes  
- Llenguatge administratiu i redacció de documents  
- Ofimàtica  
  
Lloc de treball números 35 i 41 tècnic o tècnica de prevenció  
- Anàlisi de riscos en el sector públic o privat  
- Compliance en l'Administració pública  
- Auditoria  
- Integritat pública  
- Dret administratiu (general i especial)  
- Règim jurídic del sector públic  
- Bon govern i transparència del sector públic  
- Integritat pública  
- Sector públic instrumental  
- Funció pública  
- Contractació del sector públic  
- Urbanisme i patrimoni  
- Subvencions  
- Dret mercantil  
  
Lloc de treball números 42 i 43 tècnic o tècnica de prevenció jurídica  
- Anàlisi de riscos en el sector públic o privat  
- Compliance  
- Auditoria  
- Integritat pública  
- Dret administratiu (general i especial)  
- Règim jurídic del sector públic  
- Bon govern i transparència del sector públic  
- Integritat pública.  
- Sector públic instrumental  
- Funció pública  
- Contractació del sector públic  
- Urbanisme i patrimoni  
- Subvencions  
- Dret mercantil  
- Dret penal  
  
Els cursos sobre els àmbits materials no inclosos en la relació anterior es valoren si estan relacionats directament amb les funcions del lloc de treball; correspon a qui els al·lega provar la relació que té el contingut.  
Es valoren les accions formatives rebudes o impartides sobre els àmbits materials assenyalats, fins a un màxim de 3 punts, de conformitat amb el que hi ha a continuació:  
Cursos rebuts o impartits de duració igual o superior a 15 hores, convocats, gestionats o homologats per l'Institut Valencià d'Administració Pública, per l'Institut Nacional d'Administració Pública, per centres de formació de personal empleat públic o per organitzacions sindicals o altres promotors, dins del marc dels acords de formació per a l'ocupació de les administracions públiques vigents en el moment de fer els cursos.  
  
No puntuen els cursos de valencià, els cursos d'idiomes, ni els cursos pertanyents a una carrera universitària, els cursos de doctorat o els dels diferents instituts de les universitats, quan formen part del pla d'estudis del centre, ni els cursos derivats de processos selectius, promoció interna, plans d'ordenació de recursos humans o d'adaptació del règim jurídic a la naturalesa dels llocs que s'ocupen, seminaris, simposis, màsters i similars.  
Així mateix, i en el supòsit de cursos rebuts o impartits, es valoren una sola vegada; no són susceptibles de valorar-se successives edicions d'un mateix curs.  
No es valoren els cursos en la certificació dels quals no n'aparega la duració.  
No es pot acumular la puntuació d'un curs que haja sigut rebut i impartit, cas en el qual s'atorga la puntuació més alta que li puga correspondre.  
Es valoren els cursos certificats o en condicions de ser-ho, segons el que indica la base setena, apartat 1r, paràgraf 2n, d'acord amb l'escala següent:  
I. Cursos, rebuts o impartits, en els deu anys anteriors a la data de publicació de la convocatòria:  
a) De 100 o més hores: 1 punt  
b) De 75 o més hores: 0,750 punts  
c) De 50 o més hores: 0,500 punts  
d) De 25 o més hores: 0,250 punts  
e) De 15 o més hores: 0,150 punts  
II. Cursos, rebuts o impartits, que s'hagen fet amb data anterior a més de deu anys de la de la publicació de la convocatòria:  
a) De 100 o més hores: 0,500 punts  
b) De 75 o més hores: 0,375 punts  
c) De 50 o més hores: 0,250 punts  
d) De 25 o més hores: 0,125 punts  
e) De 15 o més hores: 0,075 punts  
III. Altres títols de postgrau expedits per les universitats, sempre que no hagen servit per a accedir al subgrup professional del lloc convocat; s'hi atribueix la puntuació següent:  
a) Es valoren els màsters propis segons l'escala següent:  
- Per màster de 90 o més crèdits: 1,250 punts  
- Per màster de menys de 90 crèdits: 1 punt  
b) Resta de títols universitaris de postgrau:  
- De 300 o més hores: 1 punt  
- De 200 o més hores: 0,750 punts  
- De 100 o més hores: 0,500 punts  
3. Coneixements de valencià. Es valoren fins a un màxim de 3 punts i s'acrediten presentant el corresponent certificat expedit, homologat o revalidat per la Junta Qualificadora de Coneixements de Valencià. La valoració dels coneixements de valencià s'ha de correspondre amb els certificats de nivell que expedeix la Junta o aquell al qual s'homologue o revalide, segons el que es preveu en la normativa sobre certificats oficials administratius de coneixements del valencià en vigor.  
  
La valoració dels coneixements de valencià es fa puntuant exclusivament el nivell més alt obtingut, i sempre que no siga un requisit del lloc que s'ha de proveir, segons el que es preveu en la relació de llocs de l'Agència. Cas en el qual, els certificats obtinguts es valoren igualment, però es resta la puntuació corresponent al nivell establit com a requisit.  
  
Per cada certificat de capacitació tècnica (llenguatge administratiu, llenguatge en els mitjans de comunicació i correcció de textos) s'afig 0,5 punts, sense superar el màxim de 3 punts.  
La valoració es fa segons l'escala següent:  
  
Ordre de 16 d'agost de 1994, de la Conselleria d'Educació i Ciència, per la qual s'estableixen els certificats oficials administratius de coneixements de valencià que expedeix la JQCV, i s'homologuen i es revaliden altres títols o certificats  
 Ordre 7/2017, de 2 de març, de la Conselleria d'Educació, Investigació, Cultura i Esport (DOGV 7993, 6 de març) Punts per nivell  
Oral A2 0,15 punts  
Elemental B1 0,5 punts  
- B2 1 punt  
Mitjà C1 1,5 punts  
Superior C2 2,5 punts  
Per cada certificat de capacitació tècnica (llenguatge administratiu, llenguatge en els mitjans de comunicació i correcció de textos) Per cada certificat de capacitació tècnica (llenguatge administratiu, llenguatge en els mitjans de comunicació i correcció de textos) +0,5 punts  
  
  
S'ha de tindre en compte el que es disposa en l'Ordre 7/2017, de 2 de març, de la Conselleria d'Educació, Investigació, Cultura i Esport, per la qual es regulen els certificats oficials administratius de coneixements de valencià de la Junta Qualificadora de Coneixements de Valencià, el personal examinador i l'homologació i la validació d'altres títols i certificats o en la normativa en vigor en la data de la convocatòria corresponent.  
  
4. Coneixements d'idiomes comunitaris. Es valoren fins a un màxim d'1 punt.  
Es valoren els coneixements de llengües oficials de la Unió Europea, diferents de la llengua espanyola, segons els nivells especificats, i s'han d'acreditar documentalment mitjançant títols, diplomes i certificats expedits per les escoles oficials d'idiomes, per les universitats de l'Espai Europeu d'Educació Superior que seguisquen el model d'acreditació d'exàmens de l'Associació de Centres de Llengües d'Educació Superior (ACLES), i també tots els indicats en l'annex del Decret 61/2013, de 17 de maig, del Consell, pel qual s'estableix un sistema de reconeixement de la competència en llengües estrangeres a la Comunitat Valenciana, tenint-ne en compte les modificacions posteriors per ordre de la conselleria competent en matèria d'Educació.  
Els coneixements de cada idioma comunitari es valoren, puntuant per curs o l'equivalència, si es tracta de cicles de l'escola oficial d'idiomes, o de nivells o certificats segons el Marc Europeu Comú de Referència (nivell bàsic, nivell intermedi i nivell avançat), segons l'escala que es detalla en la graella adjunta al present punt.  
La valoració dels coneixements de qualsevol idioma comunitari es fa puntuant exclusivament el nivell més alt obtingut per cada idioma, i sempre que no siga un requisit del lloc establit en la convocatòria, d'acord amb el que es preveu en la relació de llocs de l'Agència. Si és el cas, els certificats obtinguts es valoren igualment, però es resta la puntuació corresponent al nivell establit com a requisit.  
  
Les equivalències entre els ensenyaments que regula el Reial decret 967/1988, de 2 de setembre, i els que regulen els reials decrets 944/2003 i 1629/2006, de 29 de desembre (Llei orgànica 2/2006, de 3 de maig), i la disposició final primera del Decret 138/2014, de 29 d'agost (Llei orgànica 8/2013, de 9 de desembre), són les que es detallen en la graella adjunta.  
C) Experiència  
Es valora, fins a un màxim de 7 punts, l'acompliment de llocs de treball del mateix subgrup professional, com a personal funcionari de carrera o interí, d'acord amb els criteris i la valoració següents:  
  
a) Acompliment de llocs de treball amb tasques idèntiques o directament relacionades amb el lloc a ocupar, segons descripció de funcions assignades al lloc convocat.  
Al dit efecte s'entendrà que hi ha acompliment de lloc de treball amb tasques idèntiques o directament relacionades, quan s'acredite l'acompliment de la majoria de les funcions descrites en la relació de llocs de treball.  
Es valora l'acompliment específic dit d'acord amb les escales següents:  
1. Per mes complet treballat des de la data de la publicació de la convocatòria fins a 6 anys complets anteriors:  
A raó de 0,10 punts per mes.  
2. Per mes complet treballat, entre els 6 anys i 1 dia anteriors i els 15 anys anteriors a la data de publicació de la convocatòria:  
A raó de 0,075 punts per mes.  
b) Acompliment de llocs de treball amb adscripció a algunes de les àrees funcionals i/o materials sobre la base de les funcions o mèrits del lloc de treball o acompliment de tasques que tenen similitud amb les funcions, contingut tècnic i especialització del lloc de treball.  
No es computa el temps d'acompliment de llocs de treball amb anterioritat als 15 anys previs a la data de la convocatòria.  
Es valora l'acompliment específic dit d'acord amb la valoració següent:  
A raó de 0,075 punts per mes.  
El certificat o informe acreditatiu del mèrit experiència, acreditat d'acord amb algun dels apartats, a o b, ha de contindre la definició detallada de les funcions o tasques concretes desenvolupades per la persona concursant en l'acompliment del lloc o llocs corresponents, o l'adscripció a alguna de les àrees indicades en la convocatòria i el període temporal en el qual s'han exercit.  
D'acord amb la descripció dels llocs de treball convocats en la base primera, l'acompliment ha de tindre com a objecte i s'ha d'acreditar per a cada lloc de treball en relació amb les seues funcions pròpies o amb referència a l'àmbit material dels mèrits de formació i perfeccionament relacionats en la base novena, primera fase, apartat B, punt 2.  
Segona fase  
1. Consisteix a presentar una memòria i exposar-la en una entrevista estructurada dirigida a comprovar els coneixements de les persones aspirants en relació amb les funcions pròpies del lloc de treball i la capacitat i les aptituds que tenen per a assumir les responsabilitats pròpies del lloc.  
Des de la perspectiva dels diferents llocs de treball convocats, la memòria ha de tindre com a objecte:  
  
Llocs de treball números 20 i 36 tècnic o tècnica de formació  
Les persones participants han de presentar una memòria, relacionada amb el contingut funcional del lloc convocat, que ha de contindre un estudi de l'acció formativa de l'Agència. En l'estudi, s'hi han d'incorporar les possibles iniciatives referents a la planificació, organització, materials, àmbit d'actuació i totes aquelles altres qüestions que l'aspirant considere d'interés o importants en matèria de formació en ètica cívica.  
  
Llocs de treball números 35 i 41 tècnic o tècnica de prevenció i 42 i 43 tècnic o tècnica de prevenció jurídica  
Les persones participants han de presentar una memòria, relacionada amb el contingut funcional del lloc convocat, que ha de contindre una proposta de breu recomanació general sobre la integritat pública en qualsevol de les àrees de pràctica del sector públic següents: contractació, subvencions, funció pública o urbanisme.  
La memòria ha de desplegar els apartats següents: 1) síntesi de l'estat de la qüestió; 2) enumeració dels riscos de frau, corrupció o conflicte d'interés que identifica; 3) proposta de les mesures preventives que es consideren d'interés per a minimitzar la contingència dels dits riscos en el sector públic; 4) conclusió personal.  
Les persones aspirants poden consultar les recomanacions generals fetes pel servei de prevenció de l'AVAF en la pàgina web, a l'efecte de facilitar la comprensió del contingut de la memòria, si bé s'han de centrar en els aspectes concrets que se sol·liciten i respectar-ne l'extensió màxima.  
Per a elaborar la memòria, les persones participants poden prendre com a base la informació que hi ha en la pàgina web de l'Agència (https://www.antifraucv.es), especialment, en el portal de transparència, així com qualsevol altra que es considere remarcable, i s'hi han de citar expressament les fonts d'informació utilitzades en les referències de la memòria.  
2. Format i extensió de la memòria:  
- La memòria l'ha de presentar el participant, subscrita electrònicament, en la mateixa data que la sol·licitud d'admissió i la resta d'annexos.  
- En cap cas s'admetrà la presentació de la memòria amb posterioritat a finalitzar el termini per a presentar sol·licituds de participació en el concurs específic.  
- L'extensió de la memòria no pot superar les vint pàgines, excloses la portada i l'índex, si escau. S'hi pot annexar un nombre màxim de quatre pàgines amb diagrames i/o gràfics.  
- S'ha de presentar en grandària DIN A4, en tipus i grandària mínima de lletra Arial 11, alineació justificada, espaiat anterior 6 punts, espaiat posterior 6 punts, interlineat senzill i amb marges superior i inferior de 3 cm i marges dret i esquerre de 2,5 cm.  
3. La valoració de la segona fase es fa segons els criteris que fixe l'OTP, que es publicaran en el tauler d'anuncis de la Seu Electrònica de l'Agència per a coneixement de totes les persones aspirants. Al dit efecte, la publicació dels criteris de valoració de les memòries es fa abans que l'OTP comence a avaluar-les i, quant als criteris de valoració de l'entrevista, es faran públics, amb una antelació mínima de quaranta-huit hores hàbils a realitzar-se la primera.  
4. L'OTP convocarà les persones participants a l'entrevista, la qual té com a objecte l'exposició i la defensa pública de la memòria presentada, i també, si escau, la verificació, precisió o aclariment sobre qualsevol particular relacionat amb els mèrits al·legats. La duració de l'entrevista no pot excedir els quaranta-cinc minuts.  
L'assistència a l'entrevista és requisit indispensable per a poder superar la segona fase i optar a l'adjudicació del lloc convocat.  
  
S'ha de deixar constància de l'entrevista, en garantia de l'objectivitat i la transparència del procediment i dels drets de les persones interessades, fent-ne una gravació audiovisual. Les gravacions estan sotmeses al que preveu la normativa vigent en matèria de protecció de dades de caràcter personal.  
5. La puntuació final de cada aspirant s'obté amb la mitjana aritmètica de les puntuacions atorgades per cada un dels membres de l'OTP, i es rebutgen al dit efecte la màxima i la mínima concedides o, si escau, una de les que apareguen repetides com a tals.  
Cada un dels membres de l'OTP ha de fer un informe en el qual es detalle de manera adequada la valoració de l'entrevista de cada candidatura.  
Les puntuacions atorgades i la valoració final obtinguda s'han de reflectir en l'acta que s'alçarà a l'efecte.  
  
Desena. Resolució d'empats  
Els empats que es produïsquen s'ha de dirimir amb l'adjudicació del lloc de treball atesos els criteris següents amb caràcter successiu:  
  
1r. S'adjudica a la persona concursant que acredite un grau de discapacitat superior al trenta-tres per cent enfront de la que no l'acredite. Si l'empat es produeix entre persones amb diversitat funcional, el lloc de treball s'adjudica a la persona amb un percentatge de discapacitat més alt.  
2n. S'adjudica a la persona que obtinga una puntuació més alta en algun dels mèrits que a continuació s'assenyalen, segons l'ordre de preferència següent:  
a) Formació  
b) Pertinença al subgrup de classificació professional  
c) Antiguitat  
d) Nivell competencial reconegut  
3r. Si es manté l'empat, el lloc de treball s'adjudica per ordre alfabètic entre els cognoms de les persones empatades; s'inicia per la lletra treta en l'últim sorteig celebrat a l'efecte de la resolució d'empats en els processos selectius del personal de l'Administració de la Generalitat, publicat en el DOGV.  
  
Onzena. Resolució  
1. Atesa la proposta definitiva que formule l'OTP, segons el que es disposa en l'apartat 2 de la base sisena, el director de l'Agència dictarà la resolució definitiva del concurs, que es publicarà en el tauler d'anuncis de la Seu Electrònica de l'Agència, https://sede.antifraucv.es/, sense perjuí de la publicació d'un anunci de la dita resolució en el Diari Oficial de la Generalitat Valenciana i en el Butlletí Oficial de les Corts.  
  
2. El termini màxim per a resoldre de manera definitiva el present concurs és de sis mesos comptadors a partir de l'endemà de publicar-se'n la convocatòria en el Diari Oficial de la Generalitat Valenciana. Transcorregut el dit termini sense que s'haja fet pública la resolució de la convocatòria, les persones interessades que participen en el procediment poden entendre desestimades les seues sol·licituds per silenci administratiu.   
3. La publicació en el Diari Oficial de la Generalitat Valenciana de l'anunci indicatiu de la resolució definitiva serveix de notificació a les persones interessades. A partir de la qual comença a comptar el termini possessori a què fa referència la base següent.  
  
Dotzena. Incorporació a l'Agència  
1. El termini d'incorporació al lloc de treball de l'Agència és de tres dies hàbils, si no implica canvi de residència, o d'un mes, en cas contrari.  
El termini d'incorporació comença a partir de l'endemà de publicar en el Diari Oficial de la Generalitat Valenciana l'anunci indicatiu de la resolució definitiva del concurs.  
2. En cas que la persona designada per a l'adjudicació del concurs es trobe fruint de vacances o permisos o llicències, el còmput dels terminis per al cessament i la incorporació s'inicia quan finalitzen les vacances, permisos o llicències concedits. De la mateixa manera, si es troba de baixa per incapacitat temporal en el moment de publicar-se la resolució del concurs, el còmput dels terminis s'inicia quan es produïsca l'alta mèdica.  
  
Tretzena. Constitució de borsa  
Totes les persones incloses en la relació comprensiva de concursants admesos, a què fa referència l'apartat 2.3 de la base sisena, que no siguen designades per a la provisió definitiva d'algun dels llocs de treball convocats, passaran a formar part d'una borsa per al cas de provisió temporal i urgent del lloc o dels llocs de treball sol·licitats, si hi ha cap vacant posteriorment o, si escau, de qualsevol altre lloc vacant del mateix subgrup professional, sempre que complisquen els requisits exigits per la relació vigent de llocs de treball de l'Agència.  
  
L'ordre de crida el determina la suma de les puntuacions totals obtingudes en cada una de les fases del concurs, ordenades de major a menor puntuació i atés l'ordre de preferència indicat pels participants. En cas d'empat, es dirimeix segons els criteris establits en la base desena.  
La borsa que es constituïsca tindrà una vigència de tres anys comptadors des de la publicació de la resolució del concurs.  
  
Catorzena. Recursos  
La present convocatòria, les bases i els actes administratius que es dicten mentre es desenvolupe, excepte les actuacions de l'òrgan tècnic de provisió, els poden impugnar les persones interessades mitjançant la interposició de recurs contenciós administratiu, en el termini de dos mesos comptadors des de l'endemà de publicar-se, en el jutjat contenciós administratiu corresponent. No obstant això, es pot interposar potestativament un recurs de reposició davant del mateix òrgan que haja dictat l'acte contra el qual es recorre, en el termini d'un mes comptador des de l'endemà de la seua publicació, o qualsevol altre recurs que es considere procedent. Tot això d'acord amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Contra les resolucions i els actes de l'òrgan tècnic de provisió, i contra els seus actes de tràmit que decidisquen directament o indirectament el fons de l'assumpte, determinen la impossibilitat de continuar el procediment o produïsquen indefensió o perjuí irreparable a drets i interessos, es pot interposar recurs d'alçada davant del director de l'Agència en el termini d'un mes, d'acord amb l'article 121 de la Llei 39/2015, d'1 d'octubre.